સચીન જીઆઇડીસી વિસ્તારના 2250 એકમોને નોટીફાઇડ ટેક્સમાં 25 ટકાનો વધારો કરવામાં આવ્યો છે. ઉપરાંત જીઆઇડીસી દ્વારા સચીનના ઉદ્યોગકારોને ખાનગી કંપની મારફતે પાણી સપ્લાય કરવા બહાર પાડવામાં આવેલા 42 કરોડના ટેન્ડરના વિરોધમાં આજે મોટી સંખ્યામાં ઉદ્યોગકારોએ નોટીફાઈડ કચેરી અને બાદમાં સચિન ઇન્ડસ્ટ્રીયલ સોસાયટીની કચેરીનો ઘેરાવ કર્યો અને તેમજ ઉદ્યોગકારોના પ્રશ્નોનું નિરાકરણ કરવામાં નિષ્ફળ રહેલા સોસાયટીના હોદેદારોને રાજીનામાં આપી દેવા આક્રમક માંગ કરવામાં આવી હતી. તેમજ છેલ્લા છ મહિનાથી સોસાયટીની ચૂંટણી જાહેર કરવામાં અખાડા કરનાર ચૂંટણી કમિટીના હોદેદારોને પણ ઉદ્યોગકારોનો રોષ સહન કરવાનો વારો આવ્યો હતો.